เศรษฐกิจไทยเริ่มเดินมาครึ่งทางแล้ว ถึงเวลาที่ต้องทบทวนใหม่
โดย...ชัตน์วรี
5 พ.ค. 2555

โดย...ชัตน์วรี
ในวันที่ 11 พ.ค.นี้ นายไพบูลย์ กิตติศรีกังวาน ผู้ช่วยผู้ว่าการ สายนโยบายการเงิน ธนาคารแห่งประเทศไทย (ธปท.) แถลงข่าวปรับประมาณการเศรษฐกิจปี 2555 ซึ่งคาดการณ์ว่าจะปรับอัตราการเติบโตของเศรษฐกิจเพิ่มขึ้นจากเดิมที่มีอยู่ที่ 4.9% 
หลังจากตัวเลขเศรษฐกิจไตรมาสแรกของปีโตดีกว่าคาดการณ์ คาดว่าภาคการผลิตจะกลับเข้าสู่ปกติได้ในไตรมาส 2 รวมถึงการบริโภคและการลงทุนภาคเอกชนที่เร่งตัวขึ้น ในขณะที่นายวีรพงษ์ รามางกูร ประธานคณะกรรมการยุทธศาสตร์เพื่อการฟื้นฟูและสร้างอนาคตประเทศ (กยอ.) คาดว่าจีดีพีปีนี้โต 66.5%
มีข่าวดีสำหรับผู้ที่กำลังต้องการจะหาเงินกู้ซื้อบ้าน วันที่ 8 พ.ค. เวลา 10.30 น. ธนาคารกสิกรไทยจัดงานแถลงข่าวแคมเปญ “สินเชื่อบ้านกสิกรไทย ยืดเวลาให้ผ่อนยาวกว่าใครถึง 50 ปี” ผ่อนชำระได้นานสุดเป็นประวัติการณ์ โดยมีนายชาติชาย พยุหนาวีชัย รองกรรมการผู้จัดการ ธนาคารกสิกรไทย เป็นผู้แถลงข่าว 
ปิดท้ายด้วยสัมมนาดีๆ จากธนาคารกรุงเทพ “Bualuang SMART Family Enterprise เป็นครั้งแรกในประวัติศาสตร์ที่นักบริหารมืออาชีพกับเจ้าของกิจการชั้นนำของประเทศ มาเปิดเผยเคล็ดลับการสร้างวิสาหกิจครอบครัวให้เติบโตอย่างยั่งยืน วันที่ 9 พ.ค.นี้ เวลา 13.00 น. ที่โรงแรมแชงกรีลา